ดีดสะพานนวลฉวีไม่ลงตัว ตำรวจค้านปิด1ปีแค่ยกสูงให้เรือ-เสนอทล.สร้างใหม่คู่ขนาน
ปิดซ่อมสะพานนวลฉวียังไม่สรุป ตำรวจเสนอทางเลือกให้ขยายสะพาน หรือสร้างสะพานตัวใหม่คู่ขนาน คุ้มค่าและลดผลกระทบจราจรมากกว่า,พ.ต.ท.นุพันธ์ ศรีสุข สว.จร.สภ.เมืองปทุมธานี กล่าวว่า ตามที่กรมทางหลวงมีโครงการปรับปรุงซ่อมแซมโครงสร้างสะพานนนทบุรี หรือสะพานนวลฉวี พร้อมกับยกให้สูงขึ้นจากเดิมประมาณ 80 ซม. เพื่อให้เรือบรรทุกสินค้าลอดผ่านได้สะดวกขึ้น และจากการประชุมหารือแผนการปิดซ่อมสะพานเมื่อสัปดาห์ที่ผ่านมาที่ประชุมยังไม่ได้ข้อสรุป โดยเห็นว่าการปิดซ่อมสะพานครั้งนี้เป็นการซ่อมแซมโครงสร้างสะพานและยกสะพานให้สูงขึ้นเพื่อให้เรือบรรทุกสินค้าลอดผ่านเท่านั้น ประโยชน์ที่ได้รับมีน้อยเมื่อเทียบกับช่วงเวลาที่ต้องปิดการจราจรใช้เวลานานประมาณ 1 ปี ซึ่งจะกระทบต่อการจราจรอย่างมาก ที่ประชุมได้มีการเสนอให้กรมทางหลวงพิจารณาขยายช่องจราจรบนสะพานเพิ่มเติม หรือสร้างสะพานใหม่คู่ขนานสะพานเดิม เพื่อใช้เป็นเส้นทางเลี่ยงระหว่างปิดซ่อมสะพานตัวเก่าน่าจะเหมาะสมกว่าและปลอดภัยแก่ผู้ใช้เส้นทาง,พ.ต.ท.นุพันธ์กล่าวว่า การปิดซ่อมสะพานนวลฉวี นับเป็นเรื่องสำคัญมาก เนื่องจากเส้นทางหลักเชื่อมการเดินทางระหว่างจังหวัดปทุมธานี ผ่านนนทบุรี เข้าสู่กรุงเทพมหานคร ซึ่งปริมาณจราจรที่ใช้สะพานในช่วงเวลาเร่งด่วนเช้าเย็นมีจำนวนมาก และมีปัญหาติดขัดต่อเนื่องถนนติวานนท์เป็นประจำ หากจำเป็นต้องปิดจริง รถจากปทุมธานีที่จะข้ามแม่น้ำเจ้าพระยามายังฝั่งนนทบุรี จะต้องวิ่งอ้อมเลี่ยงไปใช้สะพานปทุมธานี 2 มาลงถนนติวานนท์เช่นเดิม สำหรับข้อเสนอในที่ประชุมผู้แทนกรมทางหลวง รับไปพิจารณาส่วนผลจะเป็นเช่นไรนั้น ต้องรอนัดประชุมหารือกันอีกครั้ง.
ตามที่กรมทางหลวงมีโครงการปรับปรุงซ่อมแซมโครงสร้างสะพานนนทบุรี หรือสะพานนวลฉวี พร้อมกับยกให้สูงขึ้นจากเดิมประมาณ 80 ซม. เพื่อให้เรือบรรทุกสินค้าลอดผ่านได้สะดวกขึ้น และจากการประชุมหารือแผนการปิดซ่อมสะพาน
ข่าว กทม.,ปิดซ่อมสะพาน,สะพานนวลฉวี,สะพานนนทบุรี,ยกให้สูง,เรือบรรทุกสินค้า,ลอดผ่านได้,นุพันธ์ ศรีสุข,ปิดซ่อมสะพานนวลฉวี,ปทุมธานี,นนทบุรี,ปริมาณจราจร,ปัญหาติดขัด,ข่าว,ไทยรัฐออนไลน์